Huis Adriaann | Prince Albert Self Catering Accommodation
← Wolvekraal Guest Farm
Karoo Khaya →
OverviewSpecialsRooms/RatesArea/MapReviews (108)Book Now
Die rustigheid en ontspanne atmosfeer is voeding vir die siel. Wonderlike sonsondergang en -opkoms ervaar. Huis Adriaann het alles wat jy benodig vir 'n ontspanne naweek. Ons dierekind kon die hele perseel verken. Baie dankie Nina ons het ons kuier by jou baie geniet. Ons sal weer 'n draai maak.
Ons het baie gereis – hierdie plekkie het vir seker bo al die ander uitgestaan! Niks ontbreek nie, die gasvrou was baie behulpsaam en het ons baie welkom laat voel. Alles was skoon en netjies!
Het ingeboek vir Saterdag en Sondag op pad Kaap toe. Was perfek om Sondag net te ontspan na 'n lang reis en die dorp te voet te verken. Die eenheid het alles wat jy nodig het. Nina is 'n goeie gasvrou, en 'n bonus was die lekker vuurmaak hout Saterdag aand met 'n glasie rooiwyn. Weereens, baie dankie vir alles en die WiFi vir die kinders was genoeg om hulle ook besig te hou. Sal vir seker Huis Adriaann aanbeveel!
Dit is opvallend hoe die gasvrou uit haar pad gaan om 'n rustige atmosfeer te skep vir haar besoekers. Besoekers word verseker van 'n skoon en netjiese eenheid vandat jy arriveer. Ekstra sorg in die badkamer, benodigdhede wat voorsien word, word nie misgekyk nie.
Ons het 'n baie aangename paar dae in Huis Adriaann deurgebring. Die huisie is klein, maar volledig toegerus, netjies en karaktervol. Ons gasvrou is vriendelik en het haarself verontrief deur die hek gesluit te hou ter wille van ons hond. Ons beveel die verblyf sterk aan.
Was lekker om in 'n skoon, goed toegeruste huisie in te trek. Skoon kombuisgeriewe, beddegoed, handdoeke en alles wat 'n selfsorg eenheid benodig. Binne loopafstand vanaf die kern van die dorpie. Veilige parkering vir 'n motor. Kan dit beslis aanbeveel en sal dit self weer gebruik in die toekoms.
Sal enige tyd weer daar bly. Beveel net aan dat daar 'n gordyn voor venster in hoofslaapkamer aangebring word.
Vriendelike diens in 'n rustige omgewing.
Ons was 4 volwassenes en dit het voldoen aan ons basiese behoeftes vir 'n vinnige oorslaap. Die hout en melkie in die yskas was 'n bonus. Klein dingetjies wat 'n verskil maak.
Ons was 'n paar aande in Prins Albert en hierdie was by verre ons gunsteling verblyf!
Hierdie plekkie is besonders en baie netjies. Die ontvangs was vriendelik en die plekkie het net mooi alles wat nodig is vir 'n gemaklike verblyf.
Dis die tweede keer dat ons hier kuier. Ons was verlede jaar Oktober ook by Huis Adriaann. Ons is nie teleurgesteld nie. Het weereens lekker gebly vir die een aand en my kinders was ook baie ingenome met die plek. Die stort se kraan het 'n probleem gegee, maar ek het dit self reggemaak. Nina het gesê dat die loodgieter dit al reggemaak het, maar dit kort nog steeds aandag. Ek sal die plekkie regtig aanbeveel vir 'n lekker kuier. Sal weer daar gaan kuier. Afslag vir meer as 2 keer daar, is aan te beveel.
Directions to Huis Adriaann indicate to turn up Bank Street – this is incorrect – should be turn up Parsonage Street, so finding the address was tricky in late afternoon. The lighting is very dim as the ceilings are painted in dark colours, and the bulb in the one bedside lamp did not work which was a bit inconvenient. The cottage is well equipped, even with heaters provided for which we were very grateful. Plenty of hot water for showers and we were able to make use of braai facilities and even invited to use the pre-chopped wood. We will certainly recommend this venue to friends travelling with family.
Alles was mooi, skoon en netjies. Selfs braaihout en ys was beskikbaar vir die een nag wat ons oorgebly het. Heerlike oorblyplek vir 'n gesin.
Huis Adriaann is slegs twee blokke agter die kerk in Prins Albert geleë. 'n Mens kan van daar af die hele Prins Albert deurloop en verken. Die huisie is klein, maar het alles wat mens nodig het. Ons was 'n gesin van 4 en ons kon lekker saam kuier in die huisie.
Huis Adriaan is oulik en het alles wat 'n mens benodig om oor te bly. Dit is netjies en die eienares het ons vriendelik ontvang en meer ingelig oor die omgewing, ons sal definitief weer hier oornag.
Huis Adriaann is 'n losstaande huisie agter in 'n erf. Dit bied alles wat nodig is om selfversorgend te wees.
Oulike tuinkothuis in 'n rustige en veilige area. Baie skoon en netjies.
Dis 'n baie netjiese plek, met genoeg komberse, alles wat mens nodig het in die kombuis, hout en DStv. Dit is ook baie sentraal geleë en mens kan orals in die dorp te voet bereik.
Die plek is in 'n styl wat absoluut by Prins Albert pas. Die eienaar is vriendelik en behulpsaam. Sal weer daar gaan bly.
Die gasvrou is 'n pragtige mensie en ek het so tuis gevoel.
Ontvangs vriendelik en behulpsaam. Waarde vir geld. Alle benodighede vir oornagverblyf in 'n oulike kunstige dorp. Hout voorsien vir ons braai.
Ons is ontvang deur 'n vriendin van die eienaar wat baie gaaf en vriendelik was. Die eenheid was goed toegerus, gerieflik en het alles gehad wat ons benodig. Het slegs een nag oornag en route na Hermanus maar sal definitief 'n paar dae daar kon deurbring.
Lieflike huisie, en troeteldiervriendelik. Alles wat jy nodig het, is daar. Oulike dorpie, en pragtige omgewing met die mooiste uitsigte op die berge en vlaktes. Baie mooi deel van die Karoo. Fantastiese foto's om te kan neem. Was 'n interessante ervaring. As jy hou van geskiedenis, ietsie uniek, kultuur, die natuur en landskap, en weg te kom van die gejaagde lewe, is dit die plek om te wees.
Rustige verblyf vir twee persone of 'n klein gesin.
Ons het lekker gekuier vandat om gearriveer het. Die dorp is naby genoeg aan die gastehuis om die dorp te verken en besighede en coffee shops te besoek. Lekker geëet. 'n Bonus was om Wi-Fi te kry by die coffee shop. Terug by die gastehuis het ons lekker ontspan. Ons het lekker gestort en geslaap. Baie dankie.
Na 'n lang dag op die pad, ompad van 150 kms (Swartbergpas na Prins Albert se kant gesluit by afdraai na Gamkaskloof) was dit net die regte plek om te ontspan. Die gerieflike huis met lekker kuierstoep en braageriewe maak dit 'n wenner.
Die huisie is goed toegerus en baie netjies en bied alles wat 'n toeris/reisiger nodig het.
Huis Adriaann is 'n klein huisie in 'n groter huis se agterplaas. Dit is mooi in stand gehou, baie gerieflik en skoon. Eienaar was baie hulpvaardig.
'n Super oulike, volledige selfsorgplekkie. Die kombuis is volledig toegerus wat vir ons 'n lekker ekstra was, bring net vuurhoutjies en 'n opwassponsie. Beddens is baie gemaklik. DStv 'n lekker byvoeging. Badkamer ruim. 'n Lekker stoep om op te sit met 'n uitsig oor die kerktoring. Veilige parkeerplek in 'n veilige, prentjiemooi dorpie. Dit was 'n plesier om hier te bly.
Die eienaars was vriendelik en behulpsaam. Die eenheid was netjies en skoon, en die ervaring van 'n nag in die Karoo asemrowend.
Hierdie plek was baie aangenaam maar uit al die plekkies waar ons gebly het was hy onderaan my lys. Eienaar wat ons ontmoet het, het geen warmte gehad nie, kon nie vir die vakansie om verby te kom nie, en het sommer ook gesê, los sommer sleutel in deur volgende oggend as julle ry. Waar ons hartlik en warm ontvang was deur ander Karoodorpe, het hierdie eienaar my die idee gegee dis 'n straf om mense hier te ontvang.
Die plekkie is gerieflik toegerus. Ek het net 'n braairooster-borsel gemis. Verder is dit heerlik. Ons het lekker geslaap en dis baie gemaklik.
Baie mooi huisie. Baie klein vir vier persone. Ons het nogal gebrek aan privaatheid ervaar. Die hoofhuis en gastehuis se ingange is baie naby mekaar. Belangrik dat in advertensie genoem moet word dit is 'n huis vir ouers met kinders. Die twee slaapkamers is met 'n deur verbind. Die slaapkamers het net gordyne voor, nie deure nie. Baie netjies en goed toegerus. Baie sentraal.
Ons het 'n kans gevat met hierdie verblyf en was aangenaam beïndruk met wat ons gekry het. Veilige parkering, skoon ingerigte verblyf in 'n pragtige dorpie – wat meer wil jy hê. Die enigste probleem was dat ons nie langer gebly het nie. Ons sal vir seker terug wees en het reeds vir ons vriende van die heerlike verblyf vertel.
Dié tweeslaapkamerhuisie is baie knus en het alles wat ons nodig gehad het vir 2 nagte se verblyf. Daar is nie baie plekke wat 5 mense kan huisves in 'n selfsorgplek nie, en Huis Adriaan het 'n bank wat as 'n bed afslaan in die woonvertrek. Nie baie groot huis nie, maar het alles wat mens nodig het.
Heerlike, huislike atmosfeer, skoon, netjies en lekker om oor te bly in 'n plattelandse atmosfeer. Vriendelike ontvangs en op hoogte wat in die dorp aangaan. Enige tyd weer daar bly en word aanbeveel.
Met ontvangs goed ontvang, maar slegs met n handgebaar na eenheid gewys sonder om veel antwoorde te gee op ons vrae oor die dorp. Alles is blykbaar in die eenheid beskikbaar. Die eenheid is netjies en skoon, en ook goed geleë. Alle vensters het nie muskietgaas nie, so die muskiete het onder ons baljaar. Muskietweerders en 'n waarskuwing sou welkom gewees het. Die bed het ook net 'n duvet wat mens maar moeilik laat slaap in die Karoo hitte. 'n Bo-laken is nodig.
Ons het 'n vriendelike ontvangs gehad en die personeel was baie behulpsaam met verblyf en rondry in omgewing.
Ons het alles gehad wat nodig was en gerieflik gebly in 'n netjiese huisie.
Ons het baie lekker gebly. Dis 'n baie oulike huisie en als wat mens nodig het, is beskikbaar. Nina is baie vriendelik en behulpsaam.
Huis Adriaann is oulik, baie netjies en skoon, met vriendelike ontvangs. Dit was heerlik om saans op die stoep te sit en vir die sterreprag bo-oor die kerktoring te kyk. Die plek is lekker sentraal geleë, en darem uit die hoofstraat met sy bedrywigheid. Alles is binne loopafstand. Ek het net die matras as bietjie ongemaklik ervaar, maar dit is omdat ek 'n fantastiese matras tuis het en niks kom daarby nie – en seker omdat ek vreeslik vol fiemies is oor dinge. Juis oor my fiemies, was ek ingenome met die blyplek teen 'n baie bekostigbare prys.
Interessante huisie, silwerskoon en vriendelike ontvangs. Indien mens 'n ware Karoo-huisie-ondervinding geniet en nie 'n "stadstipe" B&B op die platteland verkies nie, voldoen die plek daaraan… met sy vreemde uitleg en al. Ons het dit geniet en was binne loopafstand van alles, maar uit die hoofstraat se geraas.